helga.fi

Helgan 8 Päivän Wappu: Paluu pelikentille (HSOY ry)
2023-04-28 16:00 (Europe/Helsinki) | Kaisaniemenpuisto, Kaisaniemen puistotie, Helsinki, 00100
On aika hetkeksi irtautua aikuisen (opiskelijan) arjesta ja palata takaisin lapsuuteen. Herätä sisäinen lapsesi ja tule HSOY ry:n kanssa Kaisaniemen puistoon pelaamaan kotipihalta tuttuja pelejä ja leikkejä.
Tapahtuma on osa Helgan 8 Päivän Wappua. Tapahtumasta saa leiman 3AMK-wappupasseihin, eli Helgan, Laureamkon ja METKAn wappupasseihin.
MITÄ: Paluu pelikentilleMILLOIN: Perjantaina 28.4.2023 klo 16 ->MISSÄ: KaisaniemenpuistoHINTA: Jäsen/Wappupassi 2 €, muut 4 €JATKOT: Julkaistaan myöhemminLIPUT: Kide.app

Helgan 8 Päivän Wappu: The Task Porvoo (HePo ry)
2023-04-27 16:00 - 22:00 | Runeberginpuisto, Runeberginkatu 30, Porvoo, 06100
Helgan 8 Päivän Wappu tulee taas ja HePo on jälleen mukana! Valmistautukaa laittamaan ryhmätaitonne koetukselle täysin uudessa tapahtumassamme, THE TASK PORVOO:ssa!
Tässä tapahtumassa pääset ryhmäsi kanssa seikkailemaan Porvoon ytimessä ja suorittamaan jännittäviä tehtäviä. Tehtävät pisteytetään suoritusvaikeuden mukaan ja päivän päätteeksi eniten pisteitä kerännyt joukkue kruunataan historian ensimmäiseksi THE TASK PORVOO -voittajaksi!
Tapahtuma järjestetään torstaina 27.4. Porvoon kauniissa kaupunkimiljöössä. Jaamme tapahtumapasseja klo 16-18 ja tehtäviä on aikaa suorittaa klo 22 asti. Tämän jälkeen siirrytään jatkoille legendaariseen Kliffa & Klubiin!
Saavutko kauempaa? Ei hätää! Helga järjestää bussikuljetukset Helsingistä Porvooseen ja takaisin, jotta kaikilla on mahdolllisuus päästä osallistumaan. Kirjoita Kide.appin hakukenttään #hepobussi ja etsi luettelosta HePo ry:n bussikyyditys. Muista tehdä varaus ajoissa, sillä ilman lippua ei sinulla ole pääsyä linja-autoon. Liput löytyy myös tästä linkistä.
MITÄ: THE TASK PORVOOMILLOIN: Torstaina 27.4.2023 klo 16-22MISSÄ: Runeberginpuisto, PorvooHINTA: Jäsen/Wappupassi 5 €, muut 8 €JATKOT: Kliffa & Klubi klo 22 ->LIPUT: Kide.app

Helgan 8 Päivän Wappu: Haalarinkastajaiset (Helga x Laureamko)
2023-04-26 15:00 - 20:30 | Hietaranta, Hietaranta, Helsinki, 00100
Haalarikastajaiset on tapahtuma, jossa haalarit laitetaan koitokselle, opetellaan haalarietikettiä, vannotaan vala ja nostetaan malja.
Pue haalarit päälle ja tule hankkimaan niille se ainoa virallinen kaste Hietsusta eli Hietarannalta! Todisteeksi kasteesta saat tietenkin kastettu-haalarimerkin, joka palvelee koko opiskeluiden ajan haalareissasi todisteena oikeaoppisten haalarikastajaisten suorittamisesta.
Voit tulla kastajaisiin yksin tai yhdessä muiden kanssa! Jos haluat päästä rohkeasti tutustumaan uusiin ihmisiin, kokoamme yksin tai kaksin tulevista ryhmiä, jotka voivat kiertää rasteja yhdessä.
MITÄ: HaalarinkastajaisetMILLOIN: Keskiviikkona 26.4.2023 klo 15-20.30MISSÄ: HietarantaHINTA: VIP-wappupassilla 0 €, Jäsen/Standard-wappupassi 10 €, muut 20 €
Pelkästään jatkot: Jäsen/Standard-wappupassi 4 €, muut 8 €
JATKOT: Apollo klo 21 ->LIPUT: Kide.app
Tapahtuman yhteistyökumppaneina toimivat Accenture, EY sekä Ammattiliitto Pro.

Helgan edustajiston huhtikuun kokous
2023-04-26 11:00 - 13:00 | Pasilan kampus, Ratapihantie 13, Helsinki, 00520
Helgan edustajiston kevätkokouksessa päätetään vuoden 2022 toimijoiden vastuuvapautuksesta, hyväksytään kauden 2022 tilinpäätös, toimintakertomus ja tilintarkastuskertomus, sekä päätetään opiskelijakunnan jäsenmaksujen suuruudesta. Opiskelijakunnan jäsenet ovat tervetulleita seuraamaan kokousta. Kokous järjestetään Pasilan kampuksella tilassa PA/1001 klo 11 eteenpäin.
Voit seurata kokousta myös striimin kautta: https://youtube.com/live/fjKKK1fJaQE?feature=share

Helgan 8 Päivän Wappu: Mushroom Hunt X Beerpong (Talko ry)
2023-04-25 14:00 - 21:00 | Kaivopuisto, Kaivopuisto, Iso Puistotie-Ehrenströmintie-Itäinen Puistotie, Helsinki, 00140
Talkon legendaarinen wapputapahtuma Mushroom Hunt X Beerpong tulee jälleen!
Tänä vuonna uutena turnauslajina wappuun Talko tuo mukaan Kaljamölkyn. Tapahtuma on osa Helgan 8 Päivän Wappua.
Tapahtuma järjestetään 25.4. klo 14-04 Kaivopuistossa ja Kaivohuoneella. Mushroom Hunt on mahdollista suorittaa klo 14-19 Kaivopuiston alueella. Kaljamölkky-turnaus pelataan Kaivohuoneen lähettyvillä klo 17-19, jonka jälkeen siirrytään Kaivohuoneelle ratkaisemaan Beer Pong -mestarit klo 19-21.
MITÄ: Mushroom Hunt X BeerpongMILLOIN: Tiistaina 25.4.2023 klo 14-04MISSÄ: Kaivopuisto ja KaivohuoneHINTA: Jäsen/Wappupassi 2 €, muut 4 €JATKOT: Kaivohuone klo 19 ->LIPUT: Kide.app

Helgan 8 Päivän Wappu: Gastro Appro (Pore ry)
2023-04-24 14:00 - 21:00 | Bar Loose, Annankatu 21, Helsinki, 00100
Vihdoin odotus on ohi ja Gastro Appro tulee taas!
Osana Helgan 8 Päivän Wappua Pore järjestää Gastro Appron, jossa opiskelijat pääsevät kiertämään Helsingin keskustan alueen parhaita ravintoloita, ja nauttimaan niissä annoksia opiskelijahinnoin. Rastikierros järjestetään klo 14-21, jonka jälkeen siirrytään Apolloon klo 21 alkaen. Apollossa jaetaan haalarimerkit ja jatkot pidetään yhdessä Leppävaara Approjen kanssa. Muistathan ommella aikaisemman vuoden merkit kiinni.
Tämä on tapahtuma, jota et halua missata!
MITÄ: Gastro ApproMILLOIN: Maanantaina 24.4.2023 klo 14-21MISSÄ: Lähtö Bar LoosestaHINTA: Jäsen/Wappupassi 6 €, muut 9 €JATKOT: Apollossa klo 21 ->LIPUT: Kide.app

Helgan 8 Päivän Wappu: Kallion Korkkaus (Sture ry)
2023-04-23 14:00 - 20:00 | Dallapénpuisto, Dallapénpuisto, Teollisuuskatu, Helsinki, 00510
Kuten aiempinakin vuosina Sture tuo 8 Päivän Wappuun mukanaan Kallion Korkkauksen!
Sunnuntaina 23.4. kokoonnumme yhdessä puistoon grillamaan eväitä ja nauttimaan ulkoilmasta sekä hyvästä seurasta. Ota mukaan mieleisesi eväät ja piknik-viltti, niin pääset nauttimaan rentouttavasta sunnuntaista muiden wappuhulinoiden välissä.
MITÄ: Kallion KorkkausMILLOIN: Sunnuntai 23.4.2023 klo 14-20MISSÄ: Dallapénpuisto
HINTA: 0 €

Helgan 8 Päivän Wappu: Fotoralli (Skuuppi ry)
2023-04-21 16:00 - 22:00 | Karhupuisto, Karhupuisto, Viides linja, Helsinki, 00530
Skuupin vapputapahtuma Fotoralli tulee taas!
Tänä vuonna Fotorallin teemana on piirretyt ja animaatiot! Luvassa on hassun hauskoja tehtäviä teeman parissa ja luovimmat kuvaratkaisut palkitaan!
Kokoa siis 2-6 hengen joukkue ja lähde mukaan unohtumattomalle kierrokselle jossa suoritatte tehtäviä, otatte kuvia ja kuvaatte videoita!
MITÄ: FotoralliMILLOIN: Perjantaina 21.4.2023 klo 16 ->MISSÄ: KarhupuistoHINTA: Jäsen/Wappupassi 4 €, muut 6 €
JATKOT: Ilmoitetaan myöhemminLIPUT: Kide.app
Lipun oston yhteydessä sinulta kysytään tiimiisi nimeä ja Instagram-tunnusta, jolle lataatte tapahtumassa ottamanne kuvat ja videot.

Helgan 8 Päivän Wappu: Limudisco (Helga)
2023-04-20 18:00 - 22:00 | Pukinmäen VPK, Eskolankuja 4, Helsinki, 00720
Muistatko, kun yläasteen discossa halusit pyytää ihastustasi tanssimaan hitaita, mutta et ihan uskaltanut? Nyt sinulla on siihen uusi mahdollisuus! Osana 8 Päivän Wappua Helga järjestää alkoholittoman Discon kaikille niille, jotka haluavat pitää taukoa muusta wappuhulinasta ja kokeilla jotain uutta.
Tapahtuman teema on yläaste, joten etsi gallerian syövereistä juuri eniten myötähäpeää aiheuttavat teinikuvat ja ota niistä inspiraatiota asuusi. Tapahtuman aikana tanssilattialla raikaa hittibiisejä 2000-luvun alusta ja jokainen osallistuja pääsee kokoamaan drinkkipöydän antimista itselleen mieleisensä moktailit. Kannattaa tulla paikalle ajoissa, sillä 20 ensimmäiselle osallistujalle jaetaan polaroid-kuva lipukkeet, joiden avulla he voivat ikuistaa iltansa kuvausseinän edessä.
MITÄ: LimudiscoMILLOIN: Torstaina 20.4.2023 klo 18-22MISSÄ: Pukinmäen VPKHINTA: VIP-Wappupassi 0 €, Jäsen/Wappupassi 2,5 €, muut 5 €LIPUT: Kide.app
Tapahtuman ja Helgan 8 Päivän Wapun pääyhteistyökumppanina toimii Accenture.

Helgan 8 Päivän Wappu: HyvinvointiAppro (Helga)
2023-04-19 10:00 - 18:00 | Pasilan kampus, Ratapihantie 13, Helsinki, 00520
HyvinvointiAppro rantautuu tänä vuonna osaksi myös Wappua! 19.4. pääset suorittamaan hyvinvointiin liittyviä tehtäviä Pasilan kampuksella. Appron voi suorittaa myös etänä 17.4.-1.5. ja siitä voi kerätä yhden tai jopa kaksi leimaa wappupassiin.
Lähitoteutus
Lähitoteutus Pasilan kampuksella järjestetään yhdessä Haaga-Helian hyvinvointitoimijoiden sekä ZONE-liikuntapalveluiden kanssa. Tapahtumasta on mahdollisuus saada yksi leima wappupassiin suorittamalla vähintään viisi rastia päivän aikana.
Rasteja on yhteensä seitsemän, joista viisi sisältyy Pasilan kampuksen aulassa suoritettavaan rastikierrokseen. Rastikierros on tarkoitus suorittaa klo 10.00-13-30. Yksi rasteista on SOLE-hankkeen järjestämä, jonka suorittamalla voi ansaita itselleen haalarimerkin. Tämän lisäksi 200 ensimmäistä rastin suorittajaa saavat palkinnoksi myös kahvin.
ZONE järjestää päivän aikana kaksi kehonhuoltotuntia klo 17.00-17.25 ja klo 17.35 -18.00. Molemmat kehonhuoltotunnit lasketaan omiksi rasteikseen, eli voit saada kaksi suoritusta osallistumalla molempiin.
MITÄ: Wappu HyvinvointiApproMILLOIN: 19.4.2023 klo 10-13.30 rastikierros ja ZONEn kehonhuoltotunnit klo 17.00-17.25 & klo 17.35-18.00MISSÄ: Rastikierros Pasilan kampuksen aulassa ja kehonhuoltotunnit zonen liikuntatiloissa (Business Collegen puolella)HINTA: 0 €LIPUT: Et tarvitse erillistä lippua, tule vain paikalle.
Online toteutus
Online-versio järjestetään Seppo.io-alustalla. Kaikki tehtävät on pisteytetty 10 pisteen arvoisiksi. Online-versiosta on mahdollista saada kaksi leimaa wappupassiin. Yhteen leimaan tarvitset 80 pistettä ja kahteen leimaan 160 pistettä. Nämä pisteet tulee näyttää wappumerkkiä hakiessa Helgan hallituksen jäsenelle. Linkki Seppo-alustaan julkaistaan verkkosivuille ja Facebook-tapahtumaan.
MITÄ: Wappu HyvinvointiApproMILLOIN: 17.4.-1.5.2023MISSÄ: Seppo.io-sivullaHINTA: 0 €LIPUT: Et tarvitse erillistä lippua. Peliin pääset tästä linkistä ja syöttämällä peliin koodin B8EGGA.
HUOMIOITAVAA LEIMOJEN KERÄÄMISESTÄ WAPPUPASSIIN!Leimoja voi saada Helgan eri hyvinvointitapahtumien toteutuksista yhteensä kaksi. Voit valita ansaitsetko kummatkin leimat online-toteutuksen kautta, yhden live tapahtumasta ja yhden onlinesta tai kummatkin live tapahtumista. Eli yhteensä voit ansaista vain kaksi leimaa Helgan hyvinvointitapahtumien kokonaisuudesta. Seuraavana päivänä 20.4., järjestämme toisen live tapahtumamme Limudiscon. Tästä tapahtumasta voit lukea lisää täältä.
HyvinvointiAppron ja koko Helgan 8 Päivän Wapun pääyhteistyökumppanina toimii Accenture.

Helgan 8 Päivän Wappu: Pizza Park Sitsit (IDS Helga)
2023-04-18 18:00 - 22:00 | Kaivopuisto, Kaivopuisto, Iso Puistotie-Ehrenströmintie-Itäinen Puistotie, Helsinki, 00140
Tänä vuonna IDS Helga tuo odotetut Pizza Park Sitsit takaisin Helgan 8 Päivän Wappuun!

Liity seuraamme syömään pizzaa ja laulamaan sitsilauluja puistoon! Tuo mukanasi omat ruoat ja juomat, tai tilaa ne valmiiksi puistoon suosikki ravintolastasi.
HUOM. Lipuihin ei sisälly ruokaa.
Huomioithan, että tarkistamme lippujen ostajien jäsenyyden/wappupassin. Jatkolippujen ostajille annetaan leimoja jatkoilla klo 22.00-23.30. Osallistumalla tapahtumaan annat suostumuksen IDS Helgalle käyttää tapahtumassa otettuja kuvia/videoita. Jos et halua tulla kuvatuksi tapahtumassa, ole yhteydessä tapahtumanjärjestäjiin paikan päällä.
MITÄ: Pizza Park SitsitMILLOIN: Tiistaina 18.4.2023 klo 18-22MISSÄ: KaivopuistoHINTA: Jäsen/Wappupassi 5 €, muut 7 €, pelkkä jatkolippu 3 €JATKOT: Maxinessa klo 22 ->LIPUT: Kide.app

Opiskelijafoorumi LIVE: Päihteetön opiskelijaelämä
2023-04-18 10:00 - 16:00
Seuraavassa Opiskelijafoorumi LIVE:ssä käsittelemme päihteetöntä opiskelijaelämää. Silloin tuomme esille kaikki puolet yleisesti päihteettömyydestä ja käsitellään ongelmakohtia, joita esimerkiksi alkoholipainotteiset opiskelijatapahtumat aiheuttavat.
Ennen itse opiskelijafoorumia pyytäisimme teitä pohtimaan itsekseen seuraavia kysymyksiä: Minkä takia käyttäisin päihteitä? Mitä hyötyä päihteettömyydestä on? Millaisissa tilanteissa käyttäisin päihteitä? Kuinka vahvaa painostusta kokisin päihteiden käyttöön? Voiko opiskelijatapahtumissa olla hauskaa selvinpäin?
Tavoitteenamme on saada vähennettyä päihteidenkäyttöä opiskelijakunnassamme, kitkeä syrjintää päihteettömyyteen liittyen ja edistää päihteetöntä tulevaisuuden opiskelijakulttuuria. Jos edes yksi opiskelijakunnassamme Opiskelijafoorumi LIVE:n ansiosta harkitsee tosissaan lopettavan päihteiden käytön, tiedämme, että onnistuimme tärkeimmissämme tavoitteessamme; opiskelijoidemme hyvinvoinnin edistäminen ja tehdä positiivisen vaikutuksen jonkun elämään.
Liven voi katsoa jälkikäteen Helgan Instagram tilin kohokohdista!

Helgan 8 Päivän Wappu: LVL UP Appro (Atkins ry)
2023-04-17 15:00 - 21:00 | Vanha Kirkkopuisto, Vanha Kirkkopuisto, Bulevardi, Helsinki, 00120
Atkins ry:n LVL UP Appro tekee paluun suurempana kuin koskaan! Tule selvittämään tasosi ja kasvattamaan statsejasi!
Viime vuonna Helgan parhaan wapputapahtuman voittanut LVL UP Appro aloittaa Helgan 8 Päivän Wapun. LVL UP approilla voit saada leimoja appropassiin tehtävärasteilta sekä baareista. Voit suorittaa kolme eri kierrosta ja ansaita jopa kolme eri haalarimerkkiä!
LVL UP Appro on osa Helgan, METKAn ja Laureamkon Wappua ja siitä saa leiman Wappupassiin.
MITÄ: LVL UP APPRO – Hassun hauska rasti/baarikierros ja Helgan Wapun korkkaus
MILLOIN: Maanantaina 17.4.2023 klo 15-21
MISSÄ: Vanha Kirkkopuisto / Kamppi-Punavuori-akseli
HINTA: Jäsen/Wappupassi 8 €, muut 12 €
JATKOT: Maxinessa klo 22 ->
LIPUT: Kide.app

Helga Club Tupa: Peli-ilta Discordissa
2023-04-14 18:00 | Helga Club Tupa Discord
Helga Club Tupa järjestää perjantaina peli-ilta Discordin puolella! Luvassa rentoa hengailua ja yhdessä pelien pelailua.
Mahdollisia yhteisiä pelejä on:
Skribbl.io = Piirrä ja arvaa netissä
Jackbox Games = Kaikelaisia party pelejä
Among us = Kuka on epäilyttävin?
Ja paljon muuta! Pelejä voi ehdottaa ennen ja tapahtuman aikana.
Mitä? Netissä pelejä
Missä? Discordissa
Milloin? Perjantaina 14.4. 18-

Helga Sports Club: Sulkapallopeli-ilta
2023-04-11 17:00 - 19:00 | Zone Myllypuron kampus, Myllypurontie 1, Helsinki, 00920, Suomi
Helga Sports Clubin ensimmäinen tapahtuma on sulkapallopeli-ilta tiistaina 11.4. Pelit laitetaan pystyyn Metropolian Myllypuron kampuksella, josta käyttöömme on varattu 4 sulkapallokenttää klo 17-19. Mukaan peleihin saa tulla heti alusta alkaen tai vaikka vain osaksi aikaa myöhemmin!
Liikuntatilat löytyvät kampuksen b-talon pohjakerroksesta. Videon siitä, kuinka löydät perille oikeaan paikkaan, löydät täältä: https://zonesports.fi/liikuntapaikat/myllypuro/. Sulkapallokentät löytyvät liikuntasalista. Ota mukaan sisäpelikengät, juomapullo, urheilumieltä sekä oma sulkapallomailasi, jos sellainen löytyy. Jonkin verran lainamailoja löytyy myös liikuntatiloista, joten oma maila ei ole välttämätön.
Tervetuloa mukaan!

Haalarikansa äänestää
2023-03-22 11:00 - 14:00 | Pikkuparlamentin puisto, Arkadiankatu 3, Helsinki, 00100, Suomi
Haalarikansa äänestää!

Pääkaupunkiseudun opiskelijajärjestöt lähtevät yhdessä äänestämään ennakkoäänestyksen ensimmäisenä päivänä 22.3. klo 11 alkaen!

Miten valmistautua? Mieti ehdokas valmiiksi ja ota henkkarit tai passi mukaan! Halutessasi pue päälle opiskelijahaalarit tai muuta opiskelijahenkistä vaatetusta, mutta mukaan olet tervetullut juuri sellaisena kuin olet.

Missä ja miten? Kokoonnutaan Pikkuparlamentin puistossa (Eduskuntatalon lähellä, Arkadiankatu 3) 11-12 ja muodostetaan mahdollisimman pitkä äänestäjäjono ja sen jälkeen suunnataan äänestämään Kansalaisinfoon Pikkuparlamentin yhteyteen.

Miksi? Näytetään porukalla, että opiskelijoissa on voimaa ja meitä kiinnostaa vaikuttaa! Paikalla on jaossa muun muassa haalarimerkkejä ja muutenkin hauska tunnelma. Tule mukaan käyttämään ääntäsi ylioppilas- ja opiskelijakuntien kanssa!

Muuta: Ennakkoäänestyspaikalla on annettava kaikille vaalirauha. Mitään puoluetta, ehdokasta tai kampanjaa ei saa mainostaa äänestyspaikalla tai sen läheisyydessä.

Helga Club Tupa Spring Game Party
2023-03-22 10:00 - 21:30 | Pasilan kampus, Ratapihantie 13, Helsinki, 00520
Oletko kiinostunut tietokoneella pelaamisesta, käykö pleikkarin ohjain paremmin käteen, onko lautapelit enemmän sun juttu vai tykkäätkö katsella vierestä? Jos yksi tai useampi herätti mielenkiintoa, niin kannattaa laittaa ylös 22.3. klo 10-21.30. Tuolloin voit tuoda oman koneesi/läppärisi mukaan Pasilan kampukselle ja pelailla pelejä vanhaan kunnon Lani-tyyliin. Tietokoneilla pelaamista varten on varattu oma luokkahuone Helga Loungen ja Kitchenin läheisyydessä. Olemme suunnitelleet mahdollisia pelejä, joita voi pelata yhdessä, mutta vapaa pelailu sallittu tottakai! Paikalla myös konsoleita, joita voi pelata Helga Loungen puolella ja lautapelien pelailua Kitchenissä!
Tapahtumaan voi ilmoittautua tällä lomakkeella. Tapahtuma on täysin ilmainen.
Mitä? Koko päivä pelailua!
Missä? Haaga-Helia Pasilan kampus – Helga Lounge/Kitchen
Milloin? 22.3. 10-21.30

Helgan ja Laureamkon vaalipaneeli Porvoossa
2023-03-15 12:00 - 14:00 | Porvoon kampus, Taidetehtaankatu 1, 06100 Porvoo, Taidetehtaankatu 1, Porvoo, 06100
Oletko jo päättänyt ketä äänestät tämän kevään eduskuntavaaleissa? Kiinnostaako sinua ajankohtainen poliittinen keskustelu? Opiskelijakunnat Helga ja Laureamko järjestävät Haaga-Helian ja Laureamkon yhteisellä Porvoon kampuksen aulassa 15.3.2023 kello 12-14 vaalipaneelin, jonne on kutsuttu panelistit kaikista eduskuntapuolueista. Tule mukaan ja ota kaverisikin!

Paneeliin on mahdollista osallistua myös etäyhteyden välityksellä Zoomissa.

Paneelissa keskitytään koulutuspolitiikkaan, mielenterveyteen ja muihin opiskelijoita sekä korkeakouluyhteisöä koskettaviin kysymyksiin. Panelisteina toimivat ehdokkaat kahdeksasta eri eduskuntapuolueesta Uudenmaan vaalipiiristä.

Tapahtuman jälkeen puolueet pitävät kampuksella vaalitoria.

Paneeliin osallistuvat ehdokkaat:
Anette Karlsson, Suomen Sosialidemokraattinen Puolue
Satu Lindgren, Kansallinen Kokoomus
Nina Pauloaho, Suomen Keskusta
Kauko Pohjonen, Suomen Kristillisdemokraatit
Tia Seppänen, Vihreä liitto
Frida Sigfrids, Suomen ruotsalainen kansanpuolue
Tyrni Rankka, Vasemmistoliitto
Mari Valve, Perussuomalaiset

Helgan aamiaisstriimi SAMOKin ja SYLin vaalipaneeliin
2023-03-14 09:00 - 11:00 | Pasilan kampus, Ratapihantie 13, Helsinki, 00520
Opiskelijakunta Helga järjestää mahdollisuuden seurata Suomen opiskelijakuntien liitto SAMOKin ja Suomen ylioppilaskuntien liiton SYLin vaalipaneelia Helga Lounge tilassa Pasilan kampuksella 14.3. klo 9.00-11.00. Paneeli alkaa klo 9.30, jota ennen voi halutessaan nauttia kahvi- ja aamiaistarjoilusta. Edustettuna ovat yhdeksän eduskuntapuoluetta, joten keskustelu on varmasti vauhdikasta. Ota siis kaverisi mukaan ja tule seuraamaan kiinnostavaa keskustelua korkeakoulujen tilanteesta sekä muista keskeisistä poliittisista asioista maittavan aamupalan kera.

Vaalipaneeli ja vaalitori 3.3.
2023-03-03 10:00 - 12:00 | Pasilan kampus, Ratapihantie 13, Helsinki, 00520
Opiskelijakunta Helga järjestää yhdessä opiskelijakuntien Laureamkon ja METKAn kanssa 3AMK-vaalipaneelin Pasilan kampuksella perjantaina 3.3. klo 10-12! Paneeli järjestetään Helia-talon auditoriossa.
Paneeliin on mahdollista osallistua myös etäyhteyden välityksellä. Voit liittyä etäyhteydellä tapahtumaan täällä.
Paneelissa keskitytään koulutuspolitiikkaan, mielenterveyteen ja muihin opiskelijoita sekä korkeakouluyhteisöä koskettaviin kysymyksiin. Panelisteina toimivat ehdokkaat seitsemästä eri eduskuntapuolueista Helsingin vaalipiiristä.
Tapahtuman jälkeen puolueet pitävät kampuksen tapahtumatorilla vaalitoria.
Paneeliin osallistuvat ehdokkaat:
Eva-Maria Asukas, Suomen Sosialidemokraattinen Puolue
Riina Bhatia, Vihreä liitto
Iina Ilmarinen, Liike Nyt
Anna Lemström, Vasemmistoliitto
Morris Liemola, Suomen ruotsalainen kansanpuolue
Nea Nättinen, Kansallinen Kokoomus
Eemeli Valli, Suomen Keskusta

Opiskelijafoorumi LIVE: Eduskuntavaalit
2023-03-01 10:00 - 15:00 | Instagram Story
Tervetuloa osallistumaan vuoden ensimmäiseen Opiskelijafoorumi LIVE-tapahtumaan Instagramin tarinoissamme 1.3. klo 10!
Järjestämme Opiskelijafoorumi LIVEn Instagramissa neljä kertaa vuoden aikana. LIVEssä käsittelemme ajankohtaisia edunvalvontaan liittyviä asioita ja tällä kertaa aiheena onkin eduskuntavaalit.
Vaalipäivä koittaa 2. huhtikuuta. Suomessa eduskuntavaalit, kuten muutkin vaalit (lukuunottamatta presidentin vaaleja), ovat puoluevaaleja. Eniten ääniä saanut vaalilista vie vaalipiireittäin eniten ehdokkaita eduskuntaan. Tämän vuoksi äänestyspäätöstä tehdessä olennaisinta on valita ensin puolue, joka on lähimpänä omaa arvopohjaasi ja vasta tämän jälkeen puolueen sisältä sopivin ehdokas.
LIVEssä avaamme yleisesti, mistä eduskuntavaaleissa on kyse ja keskitymme eri puolueisiin, sekä niiden eroihin.

Yoga with Helga
2023-02-15 15:00 - 16:30 | Pasilan kampus, Ratapihantie 13, Helsinki, 00520
Tapahtuma pidetään englannin kielellä.
Liput: https://kide.app/events/2a62c474-12db-4bbd-8556-f23e68ec7c98
Mitä? Joogaa ammattiohjaajan kanssa opiskelijahintaan
Missä? Zonen tiloissa Pasilan kampuksella
Koska? 15.02.2023 klo 15:00-16:30

Helgan fuksiaiset 8.2.2023
2023-02-08 14:00 - 2023-02-09 04:00
Mikä on fuksiaiset?
Fuksiaiset on uusille opiskelijoille järjestettävä rastikierros, johon kuuluu myös jatkot. Fuksiaiset alkavat jo lounaan jälkeen, jonka johdosta usein joko koko päivän tai iltapäivän opetus on peruttu. Fuksiaiset järjestetään Helsingin keskustassa ja Haagan, Malmin ja Pasilan kampuksilla opiskelevat kulkevat fuksiaisiin omatoimisesti. Porvoon opiskelijoille järjestetään bussikuljetukset Helsinkiin ja takaisin. Vierumäellä ei aloita keväisin uusia opiskelijoita.
Rastikierros kierretään omassa luokkaryhmässä tutoreiden avustuksella ja rastikarttaa käyttäen. Rasteja on yleensä noin 20 ja niitä on pitämässä Helgan lisäksi erilaiset yhteistyökumppanit sekä Haaga-Helian yhdistykset. Rasteilla suoritetaan erilaisia ryhmäyttäviä ja hauskoja tehtäviä, joista saa pisteitä. Tavallisilta rasteilta on mahdollista saada 0-100 pistettä ja Helgan rastilta 0-200 pistettä. Pisteiden määräytymisessä ei välttämättä ole aina logiikkaa, mutta rastinpitäjiä on ohjeistettu pisteyttämään hyvää ryhmähenkeä huokuvat opiskelijaryhmät antoisasti. Myös teemaan kuuluva ryhmähuuto tai -laulu voi auttaa saamaan lisäpisteitä rasteilta.
Fuksiaisilla on aina jokin teema, jonka mukaan opiskelijoita kannustetaan pukeutumaan. Tänä vuonna teemana on childhood dream jobs, eli lapsuuden unelma-ammatit. Pukukoodiksi suosittelemme opiskelijahaalareita + teemapukeutumista sekä erityisesti säänmukaista varustautumista! Kaikki fuksiaisiin osallistuvat ryhmät ovat myös automaattisesti mukana kilpailussa, jossa palkitaan ryhmät, joilla on ollut rastikierroksen parhaat pisteet, paras pukeutuminen, paras vaihdettu esine ja paras ryhmähenki. Parhaat pisteet lasketaan palautettujen pistekorttien perusteella ja paras pukeutuminen sekä ryhmähenki arvioidaan yhdessä rastinpitäjien ja järjestäjien kanssa.
Tämän kevään fuksiaisten rastit sijaitsevat ulkona Helsingin puistoissa, joten puethan vaatetta reippaasti päälle. Jatko järjestetään tuttuun tapaan sisätiloissa.
Liput
Liput ostetaan yhdessä tutoreiden kanssa, jotka osaavat ohjeistaa fuksiaisista kaiken tarpeellisen. Normaali fuksiaislippu 10e jäsenille tai 20e ei-jäsenille sisältää rastikierroksen, haalarimerkin ja jatkolipun, joten jatkolippua ei tarvitse ostaa erikseen. Eteispalvelumaksu tulee jokaisen suorittaa itse (3,5e). Tiedostathan, että lipuilla ei ole peruutusoikeutta. Lipunsummaa ei palauteta kuin lääkärintodistusta vastaan.

Liput ostetaan Kide.appista Helgan verkkokaupasta. Helpoin tie löytää liput on hakea tapahtumaa hakusanalla “Fuksiaiset Helga” tai koodilla #helgafreshers23
Tapahtumaliput tulevat myyntiin maanantaina 23.1. klo 10.
Tapahtumalippu tulee ostaa 3.2. kello 14 mennessä!
Tarkistakaa tutorien kanssa lipunoston yhteydessä huolellisesti, että valittu kampus on oikea. Jos on ostanut väärän lipun/merkinneet väärän kampuksen, ilmoittakaa siitä Helgalle osoitteeseen niko.lavikainen@helga.fi

Rastikartta
Linkki rastikarttaan julkaistaan pian.
Facebook tapahtuma
Link to FB event: https://fb.me/e/2eD1Htv0P
Aikataulu
Päivän aikataulu julkaistaan pian.
Bussit (vain Porvoon opiskelijat)
Helga tarjoaa bussikuljetuksen Porvoosta osallistuville opiskelijoille. Bussiin ei tarvitse erikseen ilmoittautua kaikille uusille opiskelijoille on tilaa bussissa. Bussi lähtee Porvoon kampukselta klo 14:15 ja saapuu rautatientorille n klo 15. Takaisinpäin bussit lähtevät klo 00:30 ja jättävät Porvoon kampukselle. Bussi ei maksa opiskelijoille mitään.
Saavutettavuus ja esteettömyys
Kaikki rastit on yritetty sijoittaa mahdollisimman saavutettaville sijainneille merkityn tien läheisyyteen. HSL:n julkisilla pääsee sijaintiin, autolla on mahdollisuus ajaa lähelle rasteja ja välimatkoja on kutistettu aiemmasta, jotta siirtymiseen ei kuluisi aikaa ja vaivaa. Tiedostamme, että maasto saattaa olla haastava talvella esimerkiksi pyörätuolilla liikkuessa. Kerrothan meille, jos omaat erityistarpeita, osoitteeseen: julia.tuuri@helga.fi niin voimme auttaa sinua osallistumisesi kanssa!
Jatkopaikkana toimii yökerho Maxine, jonne on myös esteetön pääsy. Rastikartta löytyy myös digitaalisena versiona jaettavan paperiversion lisäksi. Karttaan on merkitty Inva wc:t. Henkilökohtaiset avustajat osallistuvat tapahtumaan ilmaiseksi.
Häirintävapaus ja häirintäyhdyshenkilöt
Mitä on häirintä ? Lue lisää: https://helga.fi/turvasi/hairinta/
Kaikki Helgan tapahtumat ovat häirintävapaita. Ostamalla lipun tapahtumaan sitoudut olemaan häiritsemättä ketään.
Mikäli kuitenkin kohtaat häirintää tapahtumassa kerro meille ottamalla yhteyttä Helgan Asiantuntija Apu lomakkeen kautta: https://helga.fi/palvelusi/asiantuntija-apu/
Kaikissa Helgan tapahtumissa toimii myös kaksi häirintäyhdyshenkilöä, jolle voit kertoa välittömästi tapahtuman aikana kohtaamastasi häirinnästä. Ilmoitamme lähempänä tapahtumaa, ketkä toimivat kevään fuksiaisten häirintäyhdyshenkilöinä, sekä mistä numerosta heidät tavoittaa. Ottamalla yhteyttä varmistat, että tapaukset tulevat tietoon ja niihin voidaan puuttua.

Verenluovutustilaisuus Pasilassa
2023-02-01 12:00 - 16:00 | Pasilan kampus, Ratapihantie 13, Helsinki, 00520
Tee hyvää, ojenna kätesi! ❤️ Helga järjestää yhdessä Suomen Punaisen Ristin Veripalvelun kanssa verenluovutustapahtuman Pasilan kampuksella. Verenluovuttajia tarvitaan jokaisesta veriryhmästä joka arkipäivä. Lue lisää verenluovutuksesta ja Veripalvelusta osoitteessa www.veripalvelu.fi/verenluovutus
1.2.2023 Pasilan kampus
Miksi kannattaa luovuttaa verta? Luovutettu veri pelastaa ihmishenkiä. Punaisen Ristin veripalvelun mukaan päivittäin tarvitaan n. 800 verenluovuttajaa, jotta potilaat saavat tarvitsemansa verivalmisteet. Kuka verivalmisteita sitten tarvitsee? Leikkauspotilaat, onnettomuusuhrit, syöpää sairastavat, keskoslapset, ehkä joku päivä sinä tai läheisesi.

Helga on Tour
2023-01-23 10:00 - 2023-01-30 14:00 | Haaga-Helia
Helga on Tour tulee jälleen!

Viikoilla 4 ja 5 me Helgassa pakkaamme tavaramme autoon ja lähdemme kiertämään Haaga-Helian kampuksia. Tule moikkaamaan meitä pop up -pisteillemme, vaihtamaan kuulumisia, ostamaan haalarimerkkejä, kysymään jäsenyyksistä tai vaikkapa haastamaan helgalainen erään Twisteriä!

Järjestämme jokaisella kampuksella myös arvonnan juuri kyseisen kampuksen jäsenillemme, joten pisteellemme pysähtyminen kannattaa! Arvontaan voi osallistua vain livenä kampuksella ja arvonnat suoritetaan ennen pisteen sulkeutumista.

Kiertueaikataulu:
Ma 23.1. klo 10–14 Malmi
Ti 24.1. klo 11–14 Porvoo
Ke 25.1. klo 10–14 Haaga
To 26.1. klo 11–14 Vierumäki
Ma 30.1. klo 10–14 Pasila

Orientaativiikon Huipennus
2023-01-13 21:00 - 2023-01-14 04:00 | Kaivohuone, Iso Puistotie 1, HELSINKI, 00140
Perinteinen Orientaatioviikon huipennus tulee taas! Onko ensimmäinen viikko saanut pääsi jumiin? Liikaa informaatiota liian monesta lähteestä? Nyt pääset hetkeksi unohtamaan kaiken, sillä Helgan järjestämä perinteinen Orientaatioviikon Huipennus kruunaa viikon! Näissä bileissä pääset tutustumaan paremmin tapaamiisi opiskelutovereihin sekä kohtaamaan uusia. Orientaatioviikon Huipennus järjestetään Kaivohuoneella perjantaina 13.1. ja ohjelmassa on kreisibailaamista hyvässä seurassa! LIPPUJEN HINNAT: Opiskelijakuntien (Helga, METKA, HUMAKO, Laureamko, ASK, O’Diako, TUO) jäsenille: 0 € Ei-jäsenille: 5 € KLO 21 JÄLKEEN (jos jäljellä): 10 € HUOM! Eteispalvelumaksu ei sisälly lippujen hintaan PUKUKOODI: Haalarit! Fuksi, saat kide.app koodin tutoriltasi orientaatioviikon alkaessa, jonka avulla voit ostaa lippusi salatusta lipunmyynnistä. Kaikille julkinen lipunmyynti alkaa torstaina 12.1. klo 15.00. Tervetuloa!

Good together: PreXmas party 2022
2022-12-14 21:00 - 2022-12-15 04:00
Joulu lähestyy ja on jälleen aika tehdä hyvää yhdessä! Haaga-Helian yhdistykset ja opiskelijakunta Helga ovat yhdistäneet voimansa hyvän asian äärellä ja järjestävät PreXmas -pikkujoulutapahtuman!
Tapahtuman kaikki voitot lahjoitetaan hyväntekeväisyyteen. Lahjoituskohteeksi valikoitui Vamos! Seuraavaksi vähän lisää Vamoksesta:
”Vamos!” on espanjaa, ja suomeksi se tarkoittaa ”Mennään!” – Tähän kiteytyy Diakonissalaitoksen Vamos-nuortenpalvelun idea: lähdetään yhdessä ja eteenpäin!
Autamme eri tavoin hankalassa tilanteessa olevia 16–29-vuotiaita koulutuksen ja työelämän ulkopuolella olevia nuoria löytämään oman polkunsa. Joillain nuorista elämää on mutkistanut mielenterveyden pulmat, toisilla opintojen katkeaminen, työttömyys, päihteidenkäyttö, asunnottomuus tai esimerkiksi lähipiirin haasteet.
Vamos on toiminut 14 vuoden ajan, ja toimintaan osallistuu vuosittain noin 2000 nuorta. Meillä on noin 100 työntekijää, ja toimimme 11 paikkakunnalla: Espoossa, Helsingissä, Jyväskylässä, Kuopiossa, Lahdessa, Oulussa, Rovaniemellä, Siilinjärvellä, Tampereella, Turussa ja Vantaalla. Lisää tietoa vamoksesta saat: https://www.hdl.fi/vamos/

Tule siis pienemmällä tai isommalla porukalla päättämään lukukausi tähän lämminhenkiseen opiskelijatapahtumaan, ja pääset samalla tekemään hyvää <3
Mitä: PreXmas party
Missä: Baarikärpänen & Hercules
Milloin: keskiviikko 14.12.2021 klo 21-04
Hinta: Early bird -lippu 6 €, normaalilippu 8 €, hyväntekeväisyyslippu 12 €
Pukukoodi: Haalarit ja pikkujoulut!

Lipunmyynti early bird -lippujen osalta alkaa maanantaina 7.11. klo 13.00 Kide.appissa. Yleinen lipunmyynti alkaa torstaina 17.11. klo 13.

Verenluovutustilaisuus Porvoossa 1.12.
2022-12-01 08:00 - 17:00
Tee hyvää, ojenna kätesi! Helga järjestää yhdessä Suomen Punaisen Ristin Veripalvelun kanssa verenluovutustapahtuman Porvoon kampuksella. Verenluovuttajia tarvitaan jokaisesta veriryhmästä joka arkipäivä. Lue lisää verenluovutuksesta ja Veripalvelusta osoitteessa www.veripalvelu.fi/verenluovutus
1.12. Porvoo
Miksi kannattaa luovuttaa verta? Luovutettu veri pelastaa ihmishenkiä. Punaisen Ristin veripalvelun mukaan päivittäin tarvitaan n. 800 verenluovuttajaa, jotta potilaat saavat tarvitsemansa verivalmisteet. Kuka verivalmisteita sitten tarvitsee? Leikkauspotilaat, onnettomuusuhrit, syöpää sairastavat, keskoslapset, ehkä joku päivä sinä tai läheisesi.

Helgan Vuosijuhla
2022-11-26
Tervetuloa juhlistamaan 16-vuotiasta Helgaa!
Vuosijuhla tunnetaan istuvana illallisjuhlana, jossa opiskelijakunnan jäsenet ja yhteistyökumppanit juhlistavat yhdessä opiskelijakunnan syntymäpäivää. Vuosijuhlien ohjelmaan kuuluu tavanomaisesti laulamista, puheenvuoroja ja kiitospuheita, sekä kolmen ruokalajin illallinen.
Tarkemmat tiedot, kuten aikataulun, pukukoodin, tilan esteettömyystiedot ja menun löydät vuosijuhlasivultamme osoitteesta: https://helga.fi/tervetuloa-vuosijuhlille/

Word Workshop
2022-11-23 08:00 - 09:30 | Verkkotapahtuma
Lisäapua Wordissa
Video julkaistaan Helgan verkkokoulutusalustalla ja työpaja pidetään 23.11. klo 8:00-9:30
Zoom linkki Word työpajaan: https://haaga-helia.zoom.us/j/69619429761
Lue tiedote työpajoista täältä: https://helga.fi/lisaohjausta-tarjolla-exelista-ja-wordista/
